kardosdrur/scandi-wiki huggingface dataset:
Moller M200X

Moller Skycar M200X er et 2 personers ufoformet VTOL (Vertical Take-Off and Landing) luftfartøj, der kan flyve i op til 3 meters (10 fods) højde -- kaldet en "volantor" af dets opfinder Paul Moller. Skycar M200X bestod sin første flyveprøve i 1998 og den har til nu (2007) haft 200 bemandede og ubemandede testflyvninger. 

M200X varianten Skycar M200G's dele blev sat i produktion d. 28. juni 2007.

Skycar M200G anvender 8 billige Wankelmotorer og dens masseproducerede pris vil ligge mellem ca. 90.000–500.000 USD.

Dens egenskaber omfatter en flyvehastighed på 50 mph (80 km/t?), 1.450 km rækkevidde på én tank, 8 low-emissions Wankelmotorer som kører på en blanding af 70% (bio)ætanol og 30% vand. Tidligere modeller kørte på benzin. Ætanol/vand brændstofblanding gør brændstoffet stort set ikke-brændbart udenfor motorerne, hvilket mindsker brændrisikoen betydeligt. Vandet gør at motorene køles, kan klare højere kompressionsforhold og dermed kan yde mere, end med 100% ætanol. Blandingen gør også at motorene forurener mindre end Californiens strenge krav; SULEV (Super Ultra Low Emissions Vehicle).

Selv med ren ætanol opfylder motorene SULEV-kravene.

Kilder/referencer

Eksterne henvisninger 
 Video hos Google: Media coverage of the Moller International M400 hover test (M200x omtales 1m38 sekunder inde i nyheden)
 Video hos Google: Moller International M200x flight 
 Video hos Google: Moller International M200x VTOL hover demonstration 
 Moller International

Se også 
 Moller Skycar M400
 Highway in the Sky, 
 Small Aircraft Transportation System

Eksperimentalfly
Emdrup Sø

Emdrup Sø er en sø i København. Søen ligger i Københavns Kommune og danner grænse til Gentofte Kommune. Emdrup Sø får sit vand fra Utterslev Mose og Gentofte Sø. Den blev dannet som vandreserve til København i 1550 ved at opdæmme Emdrup Bæk. Søen fik afløb gennem Lygteåen.

Søen er fredet.

Kilder

Eksterne henvisninger 

Fredede arealer i Danmark
Søer i Københavns Kommune
Zoya

Zoya er en film baseret på en bog af samme navn. Bogen er skrevet af den amerikanske forfatterinde Danielle Steel, som er kendt for sine mange fortællinger om familie og kærlighed. Bog såvel film handler om den unge grevinde Zoya, der må flygte fra Rusland sammen med sin bedstemor, da Zoyas forældre og bror bliver dræbt. 

Filmen er i to afsnit. 

Instruktør:Richard A. Colla

Medvirkende 
 Zoya Ossinov: Melissa Gilbert
 Clayton Andrews: Bruce Boxleitner
 Axelle: Denise Alexander
 Feodor: Don Henderson 
 Unge Nicholas: Zane Carney 
 Unge Sasha: Taryn Davis
 Ældre Sasha: Jennifer Garner (Zoyas datter)
 Prince Vladimir: David Warner
 Eygenia: Diana Rigg
 Mrs. Molloy: Peggy Cass
 Natalya: Jane How
 Konstantin: Richard Durden
 Nicolai: Samuel West
 Brandmand: Brian A. Williams 
 Brandmand: James Hanlon
 Sophia: Margaret Illmann
 Diaghiley: Gregory Hlady
 Jimmy: Dencil Pinnock
 Fitzhugh: Buritt Harris
 Lucy: Caroline Nèron
 Arnold Evan: Henderson Forsythe

Eksterne henvisninger 
 

Amerikanske film fra 1995
Dramafilm fra USA
Bakkehusene

Bakkehusene er et rækkehusbyggeri bestående af 171 huse i 1,5 plan, tegnet af Thorkild Henningsen og Ivar Bentsen. De er opført i perioden 1921-23 og består af stokbebyggelse som i Nyboder. Husene er beliggende på Bellahøj i København. Bebyggelsen blev fredet i 1982.

Historie 
Bakkehusene blev det store gennembrud for rækkehusbyggeri og er noget af det tidligste af sin art i Danmark. Husene var tiltænkt arbejderne fra det indre København, men det blev i større grad intellektuelle, som bosatte sig i området. Husene blev opført som protest og demonstration mod de store etageblokke og et forsøg på at genindføre den boligform, der fra gammel tid havde været typisk for danske byer.

Litteratur 
 København før og nu – og aldrig Strandvejen I; Redaktion Bo Bramsen 
 København; Steen Eiler Rasmussen (2001)

Eksterne henvisninger 
 Bakkehusenes hjemmeside

Fredede enfamiliehuse, rækkehuse og landsteder i Danmark
Fredede bygninger, konstruktioner og anlæg i Københavns Kommune
Brønshøj-Husum
Good Night (The Simpsons)

Good Night er det første afsnit af tv-serien The Simpsons. Det blev første gang vist den 19. april 1987 i varieté-showet The Tracey Ullman Show som små kortfilm (delt op i fire dele) der varede 1 minut og 57 sekunder. Animationerne var anderledes og af dårligere kvalitet end dem der kendes i dag. Grunden til det var at tegnerne tegnede figurene helt efter de første skitser på deres storyboard.

The Simpsons-episoder
Kill Uncle

Kill Uncle er titlen et album af den britiske sanger og sangskriver Morrissey; udgivet 4 marts 1991. Pladen er prouceret af Clive Langer og Alan Winstanley, og indspillet i slutningen af 1990 og starten af 1991. Albummet, som opnår en placering som nr. 8 på den britiske hitliste, bliver ledsaget af singlerne Our Frank og Sing Your Life, men også Pregnant For The Last Time og My Love Life, som dog ikke udgår en del af denne plade.

Baggrund 
Albummet blev indspillet da Morrissey befandt sig i en overgangsfase. Han og produceren Stephen Street var nu gået hver til sit, og var endnu ikke begyndt at sammenarbejde med Alain Whyte og Boz Boorer; hos hvem han skulle en stærk og trofast musikalsk og venskabelig støtte. Bl.a. derfor stod Clive Langer og Alan Winstanley for produktionen, og med det meste af musikken skrevet og guitararbejdet gjort af Fairground Attractions Mark Nevin præsenterer Morrissey syngende til en ukendt musikstil. I 2007 siger Morrissey selv om tiden: "I met Boz through a mutual friend, Cathal, who sings in the group Madness. I went through a period when I saw a lot of Cathal, he was a very close friend, and he introduced me to Boz because I had done an album called "Kill Uncle" which Cathal thought was rubbish..... and he wasn't necessarily wrong. He wanted me to move away from Mark Nevin who had co-written "Kill Uncle" which I was prepared to do because I didn't actually know Mark that well. So, Cathal saw Boz as a writing partner for me, but it has obviously developed into a long and precious friendship. Boz is perfect company as well as being very funny."

Omslaget 
På omslaget vises Morrissey i en positur med åbne arme og et længslende, lidt tomt, blik under åben himmel. Vinklen er skarp og i frøperspektiv. Billedet, som er taget af fotografen Gino Sprio, er taget i Berkshire.

Spor 
Our Frank
Asian Rut
Sing Your Life
Mute Witness
King Leer
Found Found Found
Driving Your Girlfriend Home
The Harsh Truth Of The Camera Eye
(I'm) The End Of The Family Line
There's A Place In Hell For Me And My Friends
Tony the Pony (Sire/Reprise cd only)

Eksterne links 
www.true-to-you.net,

Morrissey-album
Album fra 1991
Sing Your Life

Sing Your Life er titlen på en kompostion af den britiske sanger og sangskriver Morrissey. Nummeret blev både udgivet på albummet "Kill Uncle" og som single d. 1 april 1991. Singlen klarede sig dog ikke kommercielt særlig godt – i sammenligning med andre af sine singler – og toppede som nr. 33 på den engelske hitliste.

Track lister (Vinyl/CD)

7" vinyl & kasette 
 Sing Your Life
 That's Entertainment

12" vinyl 
 Sing Your Life
 That's Entertainment
 The Loop

CD 
 Sing Your Life
 That's Entertainment
 The Loop

Musikere 
 Morrissey – vokal

Eksterne links 
 www.true-to-you.net
 https://www.youtube.com/watch?v=IZIhNKMx6jE, Sing Your Life (promo)
 https://www.youtube.com/watch?v=JuZFlXSv-Xo, Sing Your Life (live in Dallas 1991)
 https://www.youtube.com/watch?v=Ak4Ie3id5_0, Sing Your Life (Tonight Show 1991)

Morissey-sange
Sange fra 1991
Kost (redskab)

En kost er et redskab, som benyttes til rengøring, fejning. Kosten består af en samling stive fibre, som er bundet fast på et kosteskaft eller fæstet i et bundstykke, som er fastgjort til skaftet.

Den ældste måde at binde en kost på var sammenbinding af birkeris, gyvel, hedelyng eller andet og fastgøre det sammenbundne knippe til et kosteskaft. Dette håndværk udførtes af en kostebinder. Senere koste er bundet som en børste på en bund, og der er er anvendt hestehår, svinebørster, kokostrævler, piassava og andre naturfibre og kunststof: polyester er velegnet til vådfejning.

De ældste koste kaldes riskoste efter materialet; og der findes også stålkoste. Både gadekoste og staldkoste. Skorstensfejere har koste i kæder.

Et jysk dialektord for en kost er en lime (sammenbundne ris).

I litteraturen er koste transportmiddel for hekse.

I ældre tid har man brugt koste som sømærker, og ordet er i dag også brugt om sømærker fremstillet på anden vis.

Eksterne henvisninger 
 Historie om kostens brug i troldom

Haveredskaber
Rengøringsartikler
Studiebyen

Studiebyen i Hellerup er opført 1920-1924 og består af 104 enkelthuse, dobbelthuse og rækkehuse tegnet af 24 af datidens store arkitekter. Byggeriet var et forsøg på at belyse de forskellige hustypers mangler og fordele økonomisk, indretnings- og materialemæssigt. Bygherren var Københavns Almindelige Boligselskab (KAB) med direktør F.C. Boldsen i spidsen, som i begyndelsen af 1920'erne opførte adskillige lavbebyggelser med haver i København. Formålet var at skabe bedre boliger med lys og luft til arbejderklassen, som fik mulighed for at flytte ud af byen – blandt andet til boligerne i Studiebyen.

Bygninger 
 Rækkehusene og porten Rygårds Allé 56-94 & 79-119
Peter Nielsen, August Rasmussen og V. Rørdam Jensen.
 Skovlæet 3-10, Peter Nielsen & Ole Falkentorp
 Lundekrogen 3-4, Claudius Hansen
 Lundekrogen 5, Henning Jørgensen
 Lundekrogen 6-7-8, Anton Bendix
 Lundekrogen 9-10, Kay Fisker
 Sømarksvej 19-20-21-22, Svend Møller & Georg Ponsaing
 Sømarksvej 23-24-25-26, Edvard Thomsen
 Sømarksvej 27-28-29-30, Ivar Bentsen & Thorkild Henningsen
 Lundeskovsvej 6 & 8, Henning Hansen
 Lundeskovsvej 10-12 & 13-15, Carl Schiøtz
 Lundeskovsvej 14-16 & 17-19, Hans Kai Turin-Nielsen
 Lundeskovsvej 18 & 20, Jesper Tvede
 Lundeskovsvej 21-23-25, Poul Holsøe
 Lundeskovsvej 22 & 27, Alfred Brandt
 Lundeskovsvej 24 & 29, Henning Jørgensen
 Lundeskovsvej 26 & 31, Tyge Hvass
 Lundeskovsvej 28-30-33-35, Anton Rosen
 Lundeskovsvej 32 & 37, K. Kirkerup
 Lundeskovsvej 34, 36 & 39, Jesper Tvede
 Rygårds Allé 100 & 127, Poul Hauggaard & Ole Falkentorp
 Rygårds Allé 102 & 121, Sigurd Christensen

Kilder 
 F.C. Boldsen, Studiebyens Huse. Tegning og Beskrivelse af 104 Enkelt-, Dobbelt-, og Rækkehuse i Hellerup, Københavns Almindelige Boligselskab 1924.

Eksterne links 
 Kunstakademiets Arkitektskoles Bibliotek 
 Studiebyens Boligselskab

Etableret i 1924
Hellerup
Beboelsesbygninger i København
Kay Fisker
Lene Siel

Lene Siel (født 21. august 1968 i Sæby) er en dansk sangerinde, der allerede som barn startede med at optræde sammen med sine forældre, musikeren Kurt Siel (guitarist) og Svanhild (sangerinde), på lokale nordjyske scener. Lene Siel er Tina Siels lillesøster.

Hun slog igennem med albummet Mine favoritter, der bestod af nyfortolkninger af bl.a. Mozart, Joseph Haydn, Johannes Brahms og Henry Mancini med danske tekster af Gunnar Geertsen. Albummet indeholdt også en duet med den amerikanske sanger John Denver. Mine favoritter modtog tre-dobbelt platin og solgte 190.000 eksemplarer. 

Lene Siel har solgt over én million album i Danmark. Hun var den bedst sælgende danske kunstner i 1990'erne, med omkring 500.000 solgte album i Danmark.

Historie 
Siel har taget en HA fra Aalborg Universitet og Copenhagen Business School. Hun har også sunget til en af Randers Pigegardes nytårskoncerter.

Lene Siel er gennem sin musikkarriere blevet inspireret af sangere og musikere som bl.a. Barbra Streisand, Bette Midler, Perry Como, Ella Fitzgerald, Shirley Bassey, Celine Dion og Frank Sinatra. Hun har sunget duet med bl.a. John Denver, Helmut Lotti, Roger Whittaker og Tommy Körberg.

Siden barndommen har Siel også haft en stor passion for ridning, og blev udtaget til Danmarksmesterskabet i dressur for juniorer. I dag dyrker hun dressurridning i Gentofte Rideklub. Siden 2015 har hun drevet Café Tante Karla i Marielyst.

Diskografi 

Lene Siel har indtil dato (2013) udsendt 13 albums:
 Lene Siel (1991)
 Mod vinden (1993)
 Nu tændes tusind julelys (1994)
 Før mig til havet (1995)
 Mine favoritter (1996)
 I Danmark er jeg født (1998)
 Salte tårer – Søde kys (1999)
 Aftenstemning (2000)
 Som en bro over mørke vande (2002)
 Gospel (2004)
 De stille timer (2005)
 Som solen (2006)
 Great Moments (2007)
 Himlen i min favn (2009)
 Forelsket (2013)

Kilder 
 Fødselsdagsomtale, Berlingske Tidende, 21. august 2008

Noter

Eksterne henvisninger 
 Siel.dk – Lene Siels officielle website 

Sangere fra Danmark
Personer fra Sæby
Alumni fra Copenhagen Business School
Alumni fra Aalborg Universitet
Nørrebro Lilleskole

Nørrebro Lilleskole er en selvejende fri grundskole centralt placeret på Nørrebro. 
Skolen har til huse i  Prinsesse Charlottes Gade 34-36, tæt på Nørrebros Runddel.
Der er ca. 200 elever fra børnehaveklasse til 9. klasse. Der afholdes folkeskolens afgangsprøve i dansk, matematik, engelsk, fransk, naturfag, idræt og kultur.

Skolen er inddelt i fire trin: Stjerneskuddet, Nymånen, Halvmånen og Fuldmånen, hvor lærerne arbejder i teams.
Til skolen er knyttet SFO'en "Galaksen".

Skolen underviser i de fleste folkeskolefag, men har også egne sammensætninger af fag. Således undervises eksempelvis i religion i stedet for kristendom. Praktiske, musiske og kreative fag er på skemaet hver uge, men desuden afholdes 4-5 gange om året alternative uger, hvor den almindelige undervisning erstattes af tværfaglig undervisning på tværs af alle klassetrin..

Skolen er medlem af Lilleskolerne

Ekstern henvisning
Nørrebro Lilleskoles hjemmeside

Friskoler i Danmark
Lilleskole
August Keil

August Asly Keil (22. september 1904 – 8. marts 1973) var en dansk uddannet organist og autodidakt kunstner.

August Keil er kendt for et strengt og forenklet formsprog i sine skulpturer, inspireret af ægyptisk, græsk og gotisk kunst.

Blandt hans værker kan nævnes monumenterne for forulykkede Esbjerg-fiskere 1942-47, monumentet over Thorvald Stauning ved Teknologisk Institut i København og skulpturen "Svømmepige", der står i Byparken i Kolding.

Eksterne henvisninger 
 

Billedhuggere fra Danmark
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Kayfabe

Kayfabe er et udtryk brugt indenfor professionel wrestling om en handling eller story-line der skal forestille at være virkelig. En wrestler der bryder kayfabe, kan siges at være det samme som en skuespiller der bryder sin rolle på kamera.

Wrestling
Trilla

Trilla er det andet album fra den amerikanske rapper Rick Ross, udgivet i 2008. Det er efterfølgeren til Port of Miami.

Rapalbum
Rick Ross-album
Album fra 2008
Our Frank

Our Frank er titlen på en komposition af den britiske sanger og sangskriver Morrissey. Nummeret, som er udgivet d. 4 februar 1991, kom både som en del af albummet "Kill Uncle", men også som single. Sangen er komponeret i sammenarbejde med Mark Nevin – den første af deres arbejde som blev udgivet. Singlen, som er produceret af Clive Langer og Alan Winstanley, opnår dog blot en 26. plads på den engelske hitliste.

Omslaget 
På det engelske omslag vises et billede af Morrisseys ansigt. Billedet er taget af Pennie Smith.

Track lister (Vinyl/kasette/ CD

7" vinyl & kassette 
 "Our Frank"
 "Journalists Who Lie"

12" vinyl 
 "Our Frank"
 "Journalists Who Lie"
 "Tony the Pony"

CD 
 "Our Frank"
 "Journalists Who Lie"
 "Tony the Pony"

Musikere 
 Morrissey – vokal 
 Andrew Paresi – trommer
 Mark E. Nevin – guitar
 Bedders – bas
 Steve Heart – orgel
 Seamus Beaghen – klaver
 Nawazish Ali Khan – violin

Eksterne links 
 true-to-you.net, 
 https://www.youtube.com/watch?v=gmL6Nr1jgYc, Our Frank (promo)
 https://www.youtube.com/watch?v=KhiWpeBZsq4, Our Frank (live in Dallas)

Morissey-sange
Sange fra 1991
Hairdresser On Fire

Hairdresser On Fire er titlen på en komposition af den britiske sanger og sangskriver Morrissey. Nummeret, som indgår på både Viva Hate og Bona Drag, er også b-side på singlen Suedehead (1988).

Andet 
Hairdresser On Fire er bonus nummer på amerikanske og canadiske CD'er og kasettebånd. Nummeret findes også som en "bonus etched 7") vedlagt tidlige eksemplarer af den japanske LP af Viva Hate (1988).

Eksterne henvisninger 
http://www.true-to-you.net/ 
https://www.youtube.com/watch?v=rJdVzc1Jhfc, Hairdresser On Fire (live fra Manchester 2004)

Morissey-sange
Sange fra 1998
Edvard Thomsen

Edvard Johan Thomsen (9. januar 1884 i København – 11. april 1980 på Frederiksberg) var en betydningsfuld dansk arkitekt, hvis værker indtager en markant placering i dansk modernisme.

Thomsen blev uddannet fra Kunstakademiets Arkitektskole i 1914 og blev professor samme sted i 1920. Han var desuden sekretær i Den frie Architektforening.

Blandt Thomsens markante værker er Søndermarkens Kapel og Krematorium, Øregaard Gymnasium, Jægersborg Vandtårn samt Otto Mønsted Hallen (nuv. Institut for Idræt, Københavns Universitet), hvor svømmehallen var med oplukkeligt tag. Endelig tegnede han 1930-1931 Lagkagehuset på Christianshavns Torv for Københavns Kommune. Bygningen, der blev opført på Tugt- og Børnehusets grund, var stilsøgende og påvirket af tidens nye modernistiske strømninger, og blev udsat for voldsom kritik i sin samtid. Derudover har Edvard Thomsen tegnet skoler og sammen med en skare andre arkitekter medvirket til Studiebyens opførelse i Gentofte i 1920'erne. Sammen med arkitektkollegaen Frits Schlegel tegnede han masser af huse til dyr i Zoologisk Have, deriblandt Abegrotten.

Han var kommandør af Dannebrogordenen og Dannebrogsmand samt også ridder af Æreslegionen og af den norske Sankt Olavs Orden.

Edvard Thomsens Vej i Ørestad er opkaldt efter ham.

Kilder

Eksterne henvisninger 
 

Personer fra København
Arkitekter fra Danmark
Ansatte ved Kunstakademiets Arkitektskole
Nyklassicistiske arkitekter
Danskere i 1900-tallet
Modernistiske arkitekter
Ansatte ved Det Kongelige Danske Kunstakademi
Riddere af Æreslegionen
Riddere af Sankt Olavs Orden
Kommandører af Dannebrog
Personer i Kraks Blå Bog (afdøde)
Hotel Astoria

Hotel Astoria er et hotel i København tegnet af arkitekt Ole Falkentorp. Hotellet blev opført i årene 1934-35 som moderne luksushotel med 94 værelser.

Ved åbningen i 1935 kostede det mellem 5,50 og 16 kroner at overnatte på Hotel Astoria.

Pr. 1. juni 2007 overtog DGI-byen driften af hotellet. GUBI Design har sammen med DGI-byen indrettet Astoria med nye farver og specialdesignede møbler.

Hotellet blev i en kort periode en del af budgethotelkæden Zleep Hotels der overtog driften pr. 1. juli 2011.

Pr. 1. Januar 2014 overtog Brøchner Hotels driften af Hotel Astoria. Brøchner Hotel ønsker over de næste par år at bringe hotellet tilbage til den ånd som bygningen afspejler  Siden er det blev en del af hotelkæden Best Western.

I slutningen af juni 2015 blev hotellet indstillet til fredning af Det Særlige Bygningssyn.

Referencer

Eksterne henvisninger 
 Hotel Astoria på www.brochner-hotels.dk

Hoteller i København
Vesterbro
Etableret i 1935
Fredede bygninger, konstruktioner og anlæg i Københavns Kommune
Sigurd Christensen

Sigurd Carl Christensen (28. september 1888 i Herning – 29. august 1972 i København) var i årene 1950-1959 overarkitekt ved DSB, hvor han førhen havde arbejdet som konduktør.

Han var søn af underbådsmand, senere konstruktør i marinen Julius Christensen og hustru Elvine Marie Louise f. Christophersen. Han tog præliminæreksamen (Melchiors skole) 1905, blev murersvend 1908 og tog afgang som arkitekt fra Kunstakademiet 1923. Han var medarbejder på en række tegnestuer i København, bl.a. hos Julius Smith 1909 og hos K.T. Seest og Hans Koch. Han var leder af Dansk Husflidsselskabs modeltegnestue i 1930'erne samt medlem af bestyrelsen for Akademisk Arkitektforening 1935-41. 

Christensen blev ekstraarkitekt ved Statsbanerne 1914, arkitektassistent 1923, banearkitekt 1939 og overarkitekt 1950 efter K.T. Seest. Hans værker som overarkitekt tilhører 1950'ernes funktionelle tradition og er huse i røde mursten, til tider med mønstermurværk, med sadeltage og døre af teaktræ. I 1959 blev han selv efterfulgt af Ole Ejnar Bonding.

Ved siden af sin gerning for DSB har han desuden tegnet en villa i Studiebyen i Hellerup.

Han udstillede på Charlottenborg Forårsudstilling 1927 og var på rejser i Tyskland 1910 og 1931, Sverige, Norge og Finland 1936, 1937 og 1938. 

Han var Ridder af Dannebrog.

Christensen blev gift 21. maj 1920 i Osted med Mathilde Henriette Hansen (8. juli 1888 i København – 8. januar 1956 sammesteds), datter af murer Christian Hansen og Christiane Kirstine Esben.

Værker 

 Villaer, Rygårds Allé 102 & 121, Studiebyen, Hellerup (1921)
 Bygning til Midtsjællands udstilling, Ringsted (1926)
Som overarkitekt ved DSB:
 Tilsyn med en række nybygninger ved Ringsted-Næstvedbanen (1922-23)
 Tilsyn med ny Ringsted Station (1923-27) samt udvidelse af andre jernbanebygninger, bl.a. Næstved Station og Hvalsø Station
 Langå Station (1947-50)
 Tilbygning til Glostrup Station (1951)
 Snekkersten Station (1954, vinduer ændret)
 Udvidelse af jernbanestationerne i Odense og Kolding
 Design af det vingede S på S-togskiltene og det gamle vingehjul på samtidens køreplaner

Kilder 
 Weilbachs Kunstnerleksikon 1994
 Kraks Blå Bog 1957
 

Personer fra Herning
Arkitekter fra Danmark
Riddere af Dannebrog
Danskere i 1900-tallet
Personer i Kraks Blå Bog (afdøde)
Ansatte i DSB
Grønningen (kunstnersammenslutning)

Grønningen tilhører gruppen af kunstnersammenslutninger i Danmark og blev grundlagt i 1915 af udbrydere fra kunstnersammenslutningen Den Frie. GRØNNINGEN fremstod fra starten som et nye fristed for radikal og eksperimenterende kunst.

Den første udstilling blev afholdt i den såkaldte Indianerhytte ved Østerport i København (på gaden Grønningen, deraf navnet). Senere flyttede udstillingerne rundt, indtil de fandt deres foreløbige plads på Charlottenborg, hvor sammenslutningen afholdt den årlige udstilling frem til 2007, hvor udstillingen flyttede til Bornholms Kunstmuseum. Kulturministeriet med daværende kulturminister Brian Mikkelsen udsendte en bekendtgørelse om Charlottenborg Udstillingsbygning med konklusioner hen imod bygningen som kunsthal, stik mod et af kulturministeren selv i 2005 nedsat udvalgs konklusion. Derefter kunne kunstnersammenslutningerne ikke længere udstille på Charlottenborg, med mindre de lod sig kuratere.

2010 og 2012 udstillede Grønningen igen i København, nu på Kulturkajen Docken i Nordhavn. Da Grønningen fyldte i 2015 100 år, skete det med en velbesøgt dobbeltudstilling i Den Frie Udstilling og i Museumsbygningen på Kastelsvej 18.

Grønningen er en af de største danske kunstnersammenslutninger med 54 medlemmer valgt blandt førende kunstnere. De årlige udstillinger er populære hos kunstinteresserede, og normalt suppleres udstillingerne af store, internationalt anerkendte gæsteudstillere som Anish Kapoor, Georg Baselitz, Jörg Immendorff, Tony Cragg og Jannis Kounellis. I 2015 var gæsteudstillerne: Kristofer Hultenberg, Tina Maria Nielsen, Kirstine Roepstorff, Karin Lorentzen, Troels Wörsel og Mette Winckelmann.

Referencer

Eksterne henvisninger 
 Grønningens officielle website

Kunstnersammenslutninger fra Danmark
Etableret i 1915
Life on the Murder Scene

Life on the Murder Scene er en live dvd fra rock-bandet My Chemical Romance.

Den består af en cd med livesange, en video-dagbog og en dvd med liveoptrædener.

Spor 
 Thank You for the Venom – 3:49
 Cemetery Drive – 3:16
 Give 'Em Hell, Kid – 2:20 
 Headfirst for Halos – 2:42 
 Helena – 3:37
 You Know What They Do to Guys Like Us in Prison – 3:11
 The Ghost of You – 3:26
 I'm Not Okay (I Promise) – 3:08
 I Never Told You What I Do for a Living – 3:43
 Bury Me in Black – 2:37
 Desert Song – 3:50

DVD 2 
 Liveoptrædener
 "I'm Not Okay (I Promise)"
 "Cemetery Drive"
 "Our Lady of Sorrows"
 "Honey, This Mirror Isn't Big Enough for the Two of Us"
 "You Know What They Do to Guys Like Us in Prison"
 "Headfirst for Halos
 "The Ghost of You"
 "Thank You for the Venom"
 "Give 'Em Hell, Kid"
 "Vampires Will Never Hurt You"
 "Helena "

My Chemical Romance-album
Livealbum fra 2006